## Pravilnik o obrascima i evidenciji prijave prebivališta i boravišta građana

### NN 54/1991 (18.10.1991.), Pravilnik o obrascima i evidenciji prijave prebivališta i boravišta građana

# MINISTARSTVO UNUTARNJIH POSLOVA

Na temelju članka 14. stavka 4. Zakona o prebivalištu i boravištu građana
("Narodne novine" broj: 53/91.) ministar unutarnjih poslova,
donosi

## PRAVILNIK

### o obrascima i evidenciji prijave prebivališta i boravišta građana

Članak 1.

Ovim pravilnikom propisuje se sadržaj obrazaca prijave i odjave prebivališta,
prijave promjene adrese stanovanja, prijave boravišta, dokazi koji se prilažu
uz prijavu prebivališta i promjene adrese stanovanja, kao i način vođenja
evidencija o navedenim prijavama odnosno odjavama.

Članak 2.

Prijava odnosno odjava prebivališta, prijava promjene adrese stanovanja
i prijava boravišta podnosi se na Obrascu 1 u koji se unose slijedeći podaci:

1. jedinstveni matični broj građana;

2. ime i prezime;

3. rođeno prezime;

4. ime jednog od roditelja;

5. dan, mjesec, godina, mjesto i općina rođenja, a za osobe rođene u
inozemstvu i država rođenja;

6. pripadnost narodu, narodnosti ili etničkoj grupi;

7. zanimanje:

8. školska sprema;

9. mjesto i adresa stanovanja (mjesto, općina, ulica i kućni broj) odakle
građanin dolazi;

10. mjesto i adresa stanovanja (mjesto, općina, ulica i kućni broj)
na koje se građanin prijavljuje;

11. ime i prezime ili naziv i sjedište stanodavca kod kojeg se prijavljuje
prebivalište, prijavljuje promjena adrese stanovanja ili prijavljuje boravište;

12. datum odlaska iz mjesta boravišta;

13. datum podnošenja prijave - odjave i potpis podnositelja prijave
- odjave.

O prijavi odnosno odjavi prebivališta, prijavi promjene adrese stanovanja
i prijavi boravišta, izdaje se potvrda na Obrascu 2.

Članak 3.

Uz prijavu prebivališta građanin je dužan priložiti potvrdu o odjavi
prethodnog prebivališta i dokaz o osiguranom stalnom stanovanju u mjestu
prijave prebivališta.

Dokazom o osiguranom stalnom stanovanju u mjestu prijave prebivališta
smatra se:

1. izvadak iz zemljišnih knjiga ili drugi valjani pravni akt kojim se
dokazuje pravo vlasništva ili pravo korištenja stana;

2. valjani pravni akt na temelju, kojeg je stečeno stanarsko pravo;

3. ugovor o najmu ili podnajmu.

Članovi porodičnog domaćinstva osobe koja ima prijavljeno prebivalište
i to: bračni drug, roditelji i djeca, dužni su prilikom prijave prebivališta
u istome mjestu, priložiti samo potvrdu o odjavi prethodnog prebivališta
i dokaz o srodstvu odnosno zaključenom braku sa tom osobom.

Članak 4.

O prijavi odnosno odjavi prebivališta, prijavi promjene adrese stanovanja
i prijavi boravišta vodi se evidencija u obliku kartoteke a sadrži podatke
iz Obrasca 1.

Evidencija o prijavi prebivališta može se voditi i u kartoteci izdanih
osobnih iskaznica.

Evidencija iz stavka 1. i 2. ovog članka vodit će se u obliku kartoteke
do njenog prenošenja na sistem za automatsku obradu podataka.

Članak 5.

Pravne i fizičke osobe koje pružaju usluge smještaja ili organiziraju
smještaj za svoje radnike, evidenciju boravišta vode na sistemu za automatsku
obradu podataka.

Pravne i fizičke osobe koje evidenciju boravišta ne vode na sistemu
za automatsku obradu podataka vode je na Obrascu 3.

Obrazac 3 vodi se kao knjiga gostiju koja mora biti ovjerena, prošivena,
a njezine stranice označene brojevima.

Na naslovnoj stranici knjige gostiju označava se datum početka, a na
posljednjoj, datum završetka njezinog vođenja.

U Obrazac 3 unose se slijedeći podaci:

1. redni broj;

2. datum dolaska;

3. broj osoba;

4. ime i prezime;

5. datum, mjesto i općina rođenja, a za osobe rođene u inozemstvu i
država rođenja;

6. broj osobne iskaznice i naziv tijela od kojeg je izdana;

7. mjesto prebivališta i adresa stanovanja (mjesto, općina, ulica i
kućni broj);

8. datum odlaska iz mjesta boravišta.

Članak 6.

Knjiga gostiju zaključuje se na kraju kalendarske godine ili nakon što
se sve njezine stranice popune

Knjiga gostiju zaključuje se na stranici ispod posljednjeg upisanog
gosta, odnosno na unutrašnjoj stranici stražnjeg dijela korica, ako su
popunjeni svi listovi knjige.

Članak 7

Policijska uprava odnosno policijska stanica, prema mjestu u kojem se
podnosi prijava odnosno odjava prebivališta i prijava boravišta (u daljem
tekstu: nadležno tijelo) ovjerava knjigu gostiju i vodi registar ovjerenih
knjiga gostiju.

Registar iz stavka 1. ovog članka sadrži: naziv pravne osobe odnosno
ime i prezime fizičke osobe koja pruža usluge smještaja ili organizira
smještaj, te datum ovjere knjige.

Članak 8.

Prilikom odjave prebivališta odnosno adrese stanovanja ili brisanja
građanina iz evidencije prebivališta Obrazac prijave prebivališta izuzima
se i čuva u pasivnoj kartoteci prebivališta najmanje 5 godina.

Obrazac prijave boravišta odlaže se u pasivnu kartoteku boravišta prema
datumu koji je naznačen kao datum odlaska iz mjesta boravišta, gdje se
čuva najmanje godinu dana.

Članak 9.

Matični ured odmah nakon upisa činjenice rođenja u matičnu knjigu rođenih
odnosno činjenice smrti u matičnu knjigu umrlih, te nakon upisa prestanka
hrvatskog državljanstva u evidenciju o državljanstvu izvijestit će o tome
nadležno tijelo.

Matični ured izvijestit će nadležno tijelo i o promjeni prezimena po
osnovi zaključenja braka odmah nakon upisa u matičnu knjigu vjenčanih činjenice
zaključenja braka i bilješke o sporazumu bračnih drugova o njihovom budućem
prezimenu.

Tijelo koje je donijelo rješenje o promjeni osobnog imena, samo imena
ili samo prezimena ili rješenje o ispravku u matičnim knjigama osobnih
podataka o građaninu, dužno je primjerak rješenja nakon nastupa pravomoćnosti,
odmah dostaviti nadležnom tijelu.

Članak 10.

Obrasci 1, 2 i 3. tiskani su uz ovaj pravilnik i čine njegov sastavni
dio.

Članak 11.

Na dan stupanja na snagu ovog pravilnika prestaje važiti Pravilnik o
obrascu prijavljivanja odnosno odjavljivanja prebivališta i boravišta,
prijavljivanja promjene adrese stanovanja i o obrascu knjige gostiju ("Narodne
novine", broj 19/75, 42/81, i 6/88.)

Članak 12.

Ovaj pravilnik stupa na snagu danom objave u "Narodnim novinama".

Broj: 511-01-33-25240/1991

Zagreb, 15. listopada 1991.

Ministar unutarnjih poslova

**Ivan Vekić, v. r.**

---

```

Obrazac 1

A) PRIJAVA PREBIVALIŠTA                         Zaokružite razlog popunjavanja
B) ODJAVA PREBIVALIŠTA
C) PRIJAVA PROMJENE ADRESE STANOVANJA
D) PRIJAVA BORAVIŠTA

____________________________________________________________________________
1. Jedinstveni matični broj građana
2. Ime_________________________________________________________________
Prezime
3. Rođeno prezime
4. Ime roditelja (oca ili majke)
Rođen-a Dan, mjesec i godina_________________________________________
5.              Mjesto____________________________________________________
                Općina____________________________________________________
                Država (za osobe rođene u inozemstvu)__________________________
6. Nacionalna pripadnost
7. Zanimanje
8. Školska sprema
Mjesto i        Mjesto____________________________________________________
adresa          Općina___________________________________________________
9. odakle       Ulica i kućni broj___________________________________________
dolazi
Mjesto i        Mjesto____________________________________________________
adresa u        Općina___________________________________________________
10. koje se     Ulica i kućni broj____________________________________________
prijavljuje
        Ime i prezime ili naziv i sjedište
11.     stanodavca (popunjava se u prijavi)
        Datum odlaska iz mjesta prijave
12.     (popunjava se u prijavi boravišta)

U ______________________

________________________________                _________________________
Datum podnošenja prijave-odjave                 Podnositelj prijave-odjave

____________________________________________________________________________

Obrazac 2

__________________________
Naziv tijela koje izdaje potvrdu

POTVRDA

____________________________________________________________________________

Za__________________________________________________
(Ime i prezime, ime roditelja i jedinstveni matični broj građana)

__________________________________________________
(Datum, mjesto, općina i država rođenja)

Potvrđuje se da je imenovani - a dana__________________________________

A) Prijavio - la prebivalište u __________________________________
                                Mjesto, općina i adresa stanovanja
B) Odjavio - la prebivalište iz __________________________________
                                Mjesto, općina i adresa stanovanja
C) Prijavio - la promjenu adrese
stanovanja u ___________________________________
                Mjesto, općina i adresa stanovanja
D) Prijavio - la boravište u ___________________________________
                                Mjesto. općina i adresa stanovanja

E) Podnio - jela zahtjev za izdavanje - zamjenu osobne
iskaznice _________________________________________________
                        Naziv tijela kojem je podnesen zahtjev

                        M.P.
                                                        ___________________________
                                                        Potpis službene osobe

Potvrda vrijedi do________________

____________________________________________________________________________

Obrazac 3

KNJIGA GOSTIJU
____________________________________________________________________________
REDNI  DATUM    BROJ    IME I   DATUM, MJESTO     BROJ OSOBNE  MESTO    DATUM
BROJ    DOLASKA SOBE    PRE-    OPĆINA I DRŽAVA ISKAZNICE I      PREBI  ODLASKA
                                ZIME    ROĐENJA           TKO JE IZDAO  VALIŠTA
                                                                  ISKAZNICU            I ADRESA
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________

```

Pravilnik, NN 54/1991-1475